**Elektronisko iepirkumu sistēmas privātuma politika**

Rīgā, 2018. gada 28. maijs

# Vispārīga informācija

1. Elektronisko iepirkumu sistēmas (turpmāk – EIS) privātuma politika (turpmāk tekstā – Politika) nosaka kārtību, kādā Valsts reģionālās attīstības aģentūra (turpmāk – Aģentūra) apstrādā personas datus EIS ietvaros.
2. Politiku piemēro uz ikvienu personu, kas jebkādā lietotāja lomā ir reģistrēta kā EIS lietotājs.
3. EIS lietotājs Politikas izpratnē neatkarīgi no EIS dalībnieka veida un EIS izmantošanas mērķa ir ar EIS dalībnieku saistīta fiziskā persona:
* kurai ir piešķirtas EIS lietošanas tiesības ar pieejas rekvizītiem;
* kura norādīta dalībnieka EIS reģistrācijas pieteikumā.
1. EIS dalībnieks ir EIS reģistrēta publiskā vai privātā persona.
2. Aģentūra, kā datu pārzinis, saņem, apstrādā, uzkrāj un izplata datus pamatojoties uz EIS dalībnieku pieteikumiem un dalībnieku iesniegtajiem datiem EIS lietotāju reģistrācijai kā arī pamatojoties uz EIS dalībnieka dalību kādā no publisko iepirkumu procedūrām.
3. Aģentūra vāc un apstrādā šādus datus:
	1. EIS lietotāja identifikācijas dati, piemēram, vārds, uzvārds, personas kods;
	2. EIS lietotāja kontaktinformācija, piemēram, adrese, tālruņa numurs, e-pasta adrese;
	3. Ar EIS lietotāja darbībām sistēmā saistītie dati, piemēram, tīmekļa vietnes sīkdatnes, auditācijas pieraksti.

# Datu apstrādes pārzinis

1. Aģentūra nodrošina EIS pakalpojumus un ir EIS lietotāju datu apstrādes pārzinis.
2. Aģentūras atrašanās vieta: Alberta iela 10, Rīga, LV – 1010.

# Datu aizsardzības speciālists

1. Aģentūras datu aizsardzības speciālista kontaktinformācija: tel. Nr. +371 66164632, e‑pasts personasdati@vraa.gov.lv vai vdar@vraa.gov.lv.

# Datu apstrādes nolūks un tiesiskais pamats

1. EIS lietotāju datu apstrāde ir vajadzīga, lai izpildītu uz Aģentūru attiecināmu juridisku pienākumu nodrošināt noteikta veida pakalpojumus publiskajām un privātajām personām – elektronisku darījumu slēgšanu, elektronisku izziņu saņemšanu un elektronisku publisko iepirkumu procedūru un izsoļu rīkošanu.
2. EIS tīmekļa vietnes sīkdatnes tiek apstrādātas, lai nodrošinātu EIS pakalpojumu saņemšanu ar pārlūkprogrammas palīdzību.
3. EIS reģistrē EIS lietotāja veiktās darbības, veicot auditācijas pierakstus, lai nodrošinātu EIS tīmekļa vietnes pienācīgu funkcionēšanu un pakalpojumu drošību un izmeklētu iespējamos informācijas tehnoloģiju drošības incidentus.
4. EIS lietotāju datu apstrādes tiesiskais pamats saistībā ar EIS nodrošinātajiem pakalpojumiem publiskajām un privātajām personām izriet no šādiem tiesību aktiem:
5. Aizsardzības un drošības jomas iepirkumu likums;
6. Publisko iepirkumu likums;
7. Publiskās un privātās partnerības likums;
8. Sabiedrisko pakalpojumu sniedzēju iepirkumu likums;
9. Ministru kabineta 2016.gada 14.jūnija noteikumi Nr.375 “Valsts reģionālās attīstības aģentūras nolikums”;
10. Ministru kabineta 2017.gada 28.februāra noteikumi Nr. 108 “Publisko elektronisko iepirkumu noteikumi”;
11. Ministru kabineta 2015.gada 28.jūlija noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”.

# Datu drošība

1. Aģentūra ir ieviesusi iekšējās procedūras, tehnoloģiskus risinājumus un kontroles līdzekļus, lai saglabātu EIS lietotāju datu drošību, integritāti un konfidencialitāti, tai skaitā, novērstu neatļautu piekļuvi EIS lietotāju datiem.
2. EIS nodrošina vairāku līmeņu EIS lietotāju datu aizsardzību, tai skaitā:
	1. iespēju izmantot SSL/TLS (*eng. Source Sockets Layer/Transport Layer Security*) standartu;
	2. datu pieprasītāju identifikāciju un autorizāciju;
	3. savlaicīgu informācijas tehnoloģiju drošības nepilnību novēršanu.

# Iespējamie datu saņēmēji ir:

1. EIS lietotājs kā pats datu subjekts, ja Aģentūrai ir iespēja pārliecināties par informācijas pieprasītāja identitāti.
2. Citi tā paša EIS dalībnieka EIS lietotāji, kuriem ir dotas tiesības apstrādāt vai skatīt attiecīgā EIS lietotāja sistēmā veiktos elektroniskos darījumus, pieprasītās elektroniskās izziņas un izveidotās elektroniskās iepirkuma procedūras un to dokumentācijas.
3. Citu EIS dalībnieku EIS lietotāji, kuriem, pamatojoties uz iepirkumu procedūras rezultātā noslēgtiem līgumiem, ir dotas tiesības apstrādāt vai skatīt attiecīgā EIS dalībnieka EIS lietotāja sistēmā veiktos darījumus.
4. Citas valsts nozīmes informācijas sistēmas un reģistri no kuriem EIS ir jāsaņem kvalificēta informācija, lai izpildītu uz Aģentūru attiecināmo juridisko pienākumu nodrošināt noteikta veida pakalpojumus publiskajām un privātajām personām.
5. Aģentūras apstiprināti Personas datu un drošības auditori, kas veic sistēmas auditu.
6. Citas personas, kas uz tiesiskā darījuma pamata Aģentūras uzdevumā kontrolētā veidā veic EIS programmatūras izmaiņas, labojumus u.c. tehniskās darbības ar sistēmu.
7. Valsts vai pašvaldību iestādes un institūcijas (piemēram, iepirkuma procedūru un EIS veikto darījumu kontrolējošas institūcijas) Latvijas Republikas tiesību aktos noteiktajos gadījumos un kārtībā.

# EIS lietotāja tiesības un pienākumi

1. EIS lietotājam ir tiesības pieprasīt EIS dalībniekam datu labošanu, ja tie ir neatbilstoši, nepilnīgi vai nepareizi.
2. EIS lietotājs ir tiesīgs pieprasīt Aģentūrai informāciju par trešajām personām, kas saņēmušas informāciju par šo EIS lietotāju, ja vien Latvijas Republikas tiesību aktos nav noteikts citādi.
3. EIS lietotājs ir tiesīgs iesniegt sūdzību par iespējamo personas datu aizsardzības pārkāpumu Datu valsts inspekcijai ([www.dvi.gov.lv](http://www.dvi.gov.lv)), ja EIS lietotājs uzskata, ka personas datu apstrāde pārkāpj tā tiesības un intereses.

# Datu glabāšanas ilgums

1. Personas dati, ja šajā sadaļā par konkrētiem datiem nav noteikts savādāk, tiek apstrādāti tikai tik ilgi, cik tas nepieciešams EIS lietotāja profila aktīvam statusam vai cik tas izriet no EIS veikto darbību normatīvā regulējuma un darbības dabas, piemēram – Publisko iepirkumu likums, likums “Par grāmatvedību” vai Arhīvu likums.
2. EIS veiktie elektroniskie darījumi un ar tiem saistītie EIS lietotāja dati glabājami EIS lietotāja profilā 10 gadus, elektronisko iepirkumu procedūru dokumenti tiek glabāti 10 gadus pēc iepirkuma līguma noslēgšanas, vispārīgās vienošanās noslēgšanas vai dinamiskās iepirkumu sistēmas izveides.
3. Auditācijas pieraksti par EIS lietotāja darbībām EIS tiek glabāti 3 gadus.
4. EIS tīmekļa vietnes pakalpojumu sīkdatnes netiek glabātas un tiek dzēstas pēc EIS lietotāja sesijas beigām.

# Politikas grozījumi

1. Šī Politika var tikt grozīta pēc nepieciešamības. Aģentūra, publicējot atsevišķu paziņojumu par izmaiņām, visas Politikas izmaiņas publicē interneta vietnē [www.eis.gov.lv](http://www.eis.gov.lv).